b'\n_START_ARTICLE_\nTuomo Tuormaa\n_START_PARAGRAPH_\nTuomo Uolevi Tuormaa (7. lokakuuta 1926 Sortavala \xe2\x80\x93 25. helmikuuta 2010 Valkeakoski) oli suomalainen meloja, joka kilpaili kanadalaiskanootilla._NEWLINE_Tuormaa edusti Suomea Helsingin 1952 olympialaisissa. Yhdess\xc3\xa4 Matti Havulinnan kanssa h\xc3\xa4n karsiutui kanadalaiskaksikoiden 1\xc2\xa0000 metrin alkueriss\xc3\xa4 Suomen-enn\xc3\xa4tysajalla 4.54,0._NEWLINE_Seuratasolla "Tommi" Tuormaa edusti Kangasalan Melojia. H\xc3\xa4n voitti Suomen-mestaruuden kanadalaiskaksikoiden 1\xc2\xa0000 metrill\xc3\xa4 vuonna 1950 ja 10\xc2\xa0000 metrill\xc3\xa4 vuonna 1952. H\xc3\xa4n voitti Helsingin ymp\xc3\xa4rimelonnan vuonna 1952._NEWLINE_Tuormaa toimi Kangasalan Melojien johtokunnan j\xc3\xa4senen\xc3\xa4 vuosina 1946\xe2\x80\x931950.'